Twee tieners in hof oor brande by Kaapstad-stasie | Maroela Media
Altesaam 18 treinwaens is verlede maand in die voorval by die Kaapstad-stasie verwoes. (Foto: Twitter)
Twee tieners het Woensdag in 'n landdroshof in Kaapstad verskyn in verband met die uitbrand van 18 treinwaens by die Kaapstad-stasie verlede maand.
Brig. Novela Potelwa, provinsiale polisiewoordvoerder in die Wes-Kaap, het gesê die vermeende brandstigters is in hegtenis geneem nadat geslote kringtelevisiebeeldmateriaal en foto's van die twee versprei is.
"Volgens die voorlopige verslag het iemand een van die verdagtes op die beeldmateriaal, wat in die media en op sosialemediaplatforms versprei is, herken. Die gemeenskap het die polisie laat weet en 'n 14-jarige verdagte is in Elsiesrivier in hegtenis geneem."
Potelwa het gesê opvolgondersoekwerk het gelei tot die inhegtenisneming van 'n 15-jarige verdagte, dié keer in Delft.
Die twee bly in aanhouding tot hulle weer in Januarie in die hof verskyn.
Treindienste is ná die brand in die vroeë oggendure tydelik opgeskort en het groot ontwrigting vir pendelaars veroorsaak.
Dan Plato, burgemeester van Kaapstad, het ná die brand by die stasie na die voorval as ekonomiese sabotasie verwys.
Kaapstad stasie trein
Talle verdrink by Kaapstad reeds vóór vakansie begin
Ek hoop hulle sit vir ewig! Dalk tree hulle op namens iemand!
Genade!!! 14 en 15 jariges!! Wat nou nog????????????
Dat kinders op so 'n jong ouderdom al met sulke goed betrokke moet wees.
Wat gaan in mens se gedagtes aan om te besluit om so iets aan te vang?
Dis die voorbeeld wat vir hulle gestel word, wat maak dat hulle so op tree. Sluit hulle toe en die sommer die ouers ook. Wat se opvoeding kry hulle? Ons sou nooit so iets gewaag het nie. Jou gat sou brand. Geluk aan die ANC. Dit is hulle wat al die goed voor praat. Nou lei almal daaronder.
Maak n voorbeeld van hulle en moet die hof ten minste n 20 jaar vonnis vir albei gee. Hulle is waarskynlik al van 10 jarige ouderdom lede van n bende. Laat hulle in die tronk vrot.